|  |  |  |  |  |  |
| --- | --- | --- | --- | --- | --- |
| **Uke** |  | **MÅL****Hva vil vi oppnå?** | **INNHOLD****Hva skal vi gjøre?** | **ARBEIDSMÅTE****Hvordan gjør vi det?** | **DOKUMENTASJON av barnas læring****EVALUERING av metode/tema** |
| **I hele perioden skal vi ha fokus på den sosiale kompetansen.****Uke 9-12** | **Sosial kompetanse-****verdiene i naturen** | At barna skal oppleve et miljø hvor det også blir tatt vare på naturen og dyrene.At de skal ha mulighet til å medvirke til hvilke aktiviteter og hva vi skal ha ekstra fokus på.  | Vi skal ha fokus på medbestemmelse slik at alle barn får uttrykke seg på sin måte, la barn være seg selv og veilede og støtte når barn trenger det. Samt møte alle barn med anerkjennelse og respekt. Legger til rette for aktiviteter som fremmer nysgjerrighet, samarbeid mestring og inkludering for å sikre medvirkning.  | Snakker om naturen og hva som skjer om våren. Anerkjenne barnas uttrykk. Stimulere barn når de er motivert, interessert og inkludert i et fellesskap. Har ulike aktiviteter og forsøk med naturmaterialer.**Eksempler på aktiviteter:**Vi går på turer i nærområdet, snakker om naturfenomen(vi ser at naturen spirer, den gode samtalen), etisk dilemma om liv og død(vi samtaler om døde og levende insekter og dyr), Gi barna anledning til å stille spørsmål, reflektere og finne egne løsninger på problemstilling. Lar barna komme med innspill – åpne for at de kan bruke sin fantasi, kreativ tekning og skaper glede.Vi blir kjent med eventyret om «den lille røde høna», kim’s lek med eventyrfigurer, estetiske aktiviteter og fargelære. Ca i Uke 12/13 begynner vi med påskeforberedelser. | Dokumenteres med hjelp av bilder og loggføring av barnemøter med barna. Lager temavegg til å henge opp bilder, ord og illustrasjoner. Evalueres i månedspost. |
| **Uke 13-18** | **Bli kjent med humler og bier og andre insekter og dyr, fra frø til mat** | Vi lærer om ulike insekter og dyr som vi møter ute i naturen. | Vi bruker digitale verktøy, bøker og ulike medier for å finne informasjon og få mer kunnskap.  | Vi lager insekter som vi pynter med ute. Maler dem på vindu. Tar bilder på tur og bruker det i samtaler med barna. | Dokumenteres ved hjelp av bilder og pedagogisk dokumentasjon på veggen. Denne henges ute. Ferdige produkter utstilles/henges ute i barnehagen. |
| **Uke 13-18** | **Bli kjent med prosessen** | Vi lærer og utforsker hva som skjer når et frø blir plantet og observerer prosessen underveis. | Ved å snakke om hva en må gjøre for at et frø skal gro. Så frø og vanne underveis. Planter i potter og blomsterkasser for å se hva som skjer.  | Bli kjent med eventyret: “Den lille røde høna”. Maler blomster på vindu. Så ulike frø og følge med prosessen fra frø til det blir mat. Ha ulike matprosjekt med barna.  | Dokumenteres ved hjelp av bilder av prosessen, plakat henges ute sammen med ferdige blomster.  |
| **Uke 17-23** | **Bli kjent med urbefolkning-****Kultur****formidling** | Vi lærer om vikinger og hvordan de levde. | Ved å fordype oss i bøker og media for å lære mer.  | Vi utforsker bekledning og utstyr de brukte i tråd med alder og modenhet. Utforsker hva de spiste, og hva de hadde av dyr.**Tema – viking i mai.****Eksempler: lage skjold, lage trebåt, lage seil med blader, finne runde steiner og male runetegn, lage fiskestenger, lære sanger fra Ronja Røverdatter, printe ut bilder fra vikingtiden.** | Dokumentere ved hjelp av bilder og lage dokumentasjon på vegger. Gjenspeile tema i vinduene. |
| **Uke 9-23** | **Bli kjent med****Ulike eventyr****Knyttet opp mot tema** | For å felles referanse til tema en har om og styrke barns språkkompetanse. | Ved å ha fokus på et fast eventyr hver måned som omhandler det en kommer til å ha fokus på gjør at en kan ha en rød tråd i det en snakker med barna om. | Vi fordyper oss i eventyrene:**Mars – Den lille røde høna. (Fra frø til plante)****April – lille larven aldrimett(Påske forberedelser)** **Mai – Den lille larven aldri mett.** (**Insekter**) | Dokumenteres med bilder av bok, månedens ord. Ha dikt/mat rim knyttet til boken.  |
| **Uke 13-15** | **Bli kjent med Påske som tradisjon** | Vi lærer om hvorfor vi feire påske. | Ved å la barna få være med på påskeforeberedelse snakker en samtidig med dem om hvorfor vi feirer påske.  | Vi fokuserer på ulike påskeaktiviteter, sanger(kyllingen i egget, Alf Prøysen: kyllingen) og lærer mer om påsken mens en lager ting. Barna får være med på å knekke et egg, lage havrelapper, eggerøre. Fargelære med fjær, maling, pynting av egg, så karse, så frø.Påskefrokost – 7. april.Påskeeggjakt – 6 april. | Dokumenteres med bilder og pedagogiske dokumentasjon. Samt pynter avdelingen med påskepynt. |

**Gjennom dette temaet jobber vi ut fra rammeplanen:**

I dette prosjektet er målet at barna skal oppleve mestring uansett alder og utvikling, få oppleve å være inkludert i et felles prosjekt og motta annerkjennelse gjennom prosessen og for det de viser interesse for. Dette er i tråd med verdiene til Kornberget barnehage.

Arbeid med temaet naturen våkner skal invitere til et rikt språkmiljø, hvor vi snakker om alt vi ser i naturen for å utvikle ordforrådet og språkforståelsen. Varierte førstehåndserfaringer er avgjørende for god begrepsutvikling og det må foreligge en kobling mellom ord og fenomener/objektet. (Kibsgaard & Kanstad, 2015 s. 76-77)

Gjennom arbeid med disse målene sier rammeplanen for barnehage at barna får muligheten til å lære hvordan en skal ta vare på seg selv, andre og ikke minst naturen. Ved å fokusere på bærekraftig utvikling, vil det øke deres forståelse for hvor viktig det er å ta vare på naturen og hvordan vi kan gjøre dette i praksis. (Rammeplanen, 2017, s. 7).

Videre i rammeplanen står det også at “gjennom opplevelser og erfaringer i naturen kan fremme forståelse for naturens egenart og barnas vilje til å verne om naturressursene, bevare biologisk mangfold og bidra til bærekraftig utvikling.” (Rammeplanen, 2017, s. 33).

Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring.” Samtidig som en videreutvikler “motoriske ferdigheter, kroppsbeherskelse, koordinasjon og fysiske egenskaper” ved å ha fokus på dette på tur, og ved å legge til rette for aktiviteter som fremmer dette i barnehagen. (Rammeplanen, 2017, s. 33 og 39).

Barnehagen skal gi barna mulighet til å bli kjent med lokalhistorie og lokale tradisjoner og bli kjent med ulike tradisjoner, levesett og familieformer (Rammeplanen, 2017, s. 47)